b'\n_START_ARTICLE_\nSpheriksi (maskote)\n_START_PARAGRAPH_\nTrije Spheriksi, Ato, Kaz in Nik so bili uradne maskote Svetovnega prvenstva v nogometu 2002. Spheriksi so trije ra\xc4\x8dunalni\xc5\xa1ko ustvarjeni stvori, ki igrajo izmi\xc5\xa1ljen nogometu podoben \xc5\xa1port "Atmoball". V mo\xc5\xa1tvu je Ato trener, Kaz in Nik pa sta igralca._NEWLINE_Spheriksi se od ostalih maskot Svetovnih prvenstev razlikujejo po tem, da so se s svojim futuristi\xc4\x8dnim videzem oddaljili od tradicionalnih pli\xc5\xa1astih maskot. _NEWLINE_Ato je oran\xc5\xbeen, Nik moder in Kaz vijoli\xc4\x8den. Maskote predstavljajo energijske delce v ozra\xc4\x8dju.  Imena maskot so organizatorji izdali 26. aprila 2001, to\xc4\x8dno 400 dni pred za\xc4\x8detkom prvenstva.  Maskote so bile izbrane po glasovanju, na katerem je sodelovalo skoraj milijon ljudi. _NEWLINE_Predstavitvena slovesnost je potekala v uradni trgovini z blagom Svetovnega prvenstva v Tokyu, Japonska. Slovesnosti so se udele\xc5\xbeile tudi tri maskote v naravni velikosti.'